ถาวร รีบไปรพ.ตรวจหาเชื้อโควิด-19 รับร่วมงานแข่งมวยเดียวกับ แมทธิว
ถาวร เสนเนียม รมช.คมนาคม ผวา ลาประชุมครม.อังคารนี้ รีบกักตัว 14 วัน พร้อมไปตรวจเชื้อโควิด-19 หลังร่วมงานแข่งมวย ที่ลุมพินี 6 มี.ค. งานเดียวกับแมทธิว ดีนวันที่ 16 มี.ค. ผู้สื่อข่าวรายงานว่า ภายหลัง พล.ต.ราชิต อรุณรังษี เจ้ากรมสวัสดิการทหารบก อยู่ระหว่างตรวจเชื้อโควิด-19 และ ชู ทางด่วน เซียนมวย ที่พบว่า ติดเชื้อโควิด-19 ซึ่งในวันงานแข่งมวยที่สนามมวยลุมพินี มีการมอบเข็มขัด ตนเองยืนใกล้ชู ทางด่วน รวมทั้งผลตรวจของกระทรวงสาธารณสุข พบผู้ติดเชื้อที่สนามมวยลุมพินีถึง 9 คน ยังไม่รวมถึงกรณี ร.อ.ธรรมนัส พรหมเผ่า รมช.เกษตรและสหกรณ์ ที่ต้องไปตรวจเชื้อโควิด-19 ที่รพ.เช่นกัน ภายหลังไปนั่งสมาธิที่ พระธาตุพนม จ.นครพนม เมื่อหลายวันที่ผ่านมา และมีการยืนยันว่ามีคนติดเชื้อภายในงานดังกล่าวทั้งนี้ นายถาวร เสนเนียม รมช.คมนาคม เปิดเผย หลังมีภาพร่วมงานแข่งขันมวยที่สนามมวยลุมพินี เมื่อวันที่ 6 มี.ค. ที่ผ่านมา ซึ่งมี แมทธิว ดีน เป็นพิธีกร และแมทธิว ได้ยืนยันว่า ติดเชื้อโควิด-19 โดยยอมรับว่าในวันที่ 6 มีนาคม ตนเองได้ไปร่วมงานแข่งมวยที่สนามมวยลุมพินี โดยอยู่ในงาน 1 ชั่วโมง แต่ไม่ได้ใกล้ชิด แมทธิว ดีนล่าสุด ทราบว่า ได้เรียกคนใกล้ชิด 10 คน ที่ไปงานสนามมวยลุมพินี กักตัวเองที่บ้าน และไปตรวจเชื้อโควิด-19 โดยจะลาการประชุมคณะรัฐมนตรี วันอังคาร 17 มี.ค.นี้ เพื่อรอผลตรวจเชื้อ และกักตัวเองที่สถานพยาบาลแห่งหนึ่งที่ได้รับการยอมรับจากกระทรวงสาธารณสุข เพื่อความปลอดภัยของบุคคลที่ใกล้ชิดอย่างไรก็ตาม งานวันนั้นยังมีบุคคลสำคัญ เช่น พล.อ.สุรศักดิ์ กาญจนรัตน์ สมาชิกวุฒิสภา ด้วย ส่วนสนามมวยลุมพินีนั้นมีคำสั่งปิดไม่มีกำหนดทั้งนี้ผู้สื่อข่าวไทยรัฐออนไลน์ ได้พยายามโทรศัพท์ติดต่อไปที่นายถาวร แต่ก็ยังไม่สามารถติดต่อได้
ถาวร เสนเนียม รมช.คมนาคม ผวา ลาประชุมครม.อังคารนี้ รีบกักตัว 14 วัน พร้อมไปตรวจเชื้อโควิด-19 หลังร่วมงานแข่งมวย ที่ลุมพินี 6 มี.ค. งานเดียวกับแมทธิว ดีน
โควิด-19,ไวรัสโคโรนา,ไวรัสโคโรน่า,ถาวร เสนเนียม,รมช.คมนาคม,แมทธิว ดีน,สนามมวย ลุมพินี,ข่าวทั่วไป